Ajuntament de ... 

ORDENANÇA NÚM. 39
PREU PÚBLIC PER LA PRESTACIÓ DELS SERVEIS DE MANTENIMENT D'UNA FRANJA EXTERIOR DE PROTECCIÓ AL VOLTANT DE LES URBANITZACIONS, NUCLIS DE POBLACIÓ, EDIFICACIONS I INSTAL.LACIONS SITUADES EN TERRENYS FORESTALS, DE MANTENIMENT DE LES PARCEL.LES I ZONES VERDES LLIURES DE VEGETACIÓ SECA I MASSA ARBÒRIA ACLARIDA, EN LES MATEIXES URBANITZACIONS
Article 1r.- Fonament i naturalesa

D’acord amb allò que disposa l'article 41 del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), articles 3.1 a), b) i e), 4.4 i 7.1 de la Llei 5/2003, de 22 d'abril, de mesures de prevenció dels incendis forestals en les urbanitzacions, nuclis de població, edificacions i instal·lacions, aquest Ajuntament estableix el preu públic per la prestació dels serveis de manteniment d'una franja exterior de protecció al voltant de les urbanitzacions, nuclis de població, edificacions i instal·lacions situades en terrenys forestals, de manteniment de les parcel·les i zones verdes lliures de vegetació seca i massa arbòria aclarida en les mateixes urbanitzacions.
Article 2n.- Concepte

Constitueix l'objecte del preu públic la prestació dels següents serveis de manteniment: 

a. D'una franja exterior de protecció al voltant de les urbanitzacions, nuclis de població, edificacions i instal·lacions situades en terrenys forestals
b. Per a la prevenció d'incendis forestals a les parcel·les
c. Per a la prevenció d'incendis forestals a les zones verdes
Article 3r.- Obligats al pagament

1. Estan obligats al pagament del preu públic regulat en aquesta Ordenança la comunitat de propietaris de la urbanització o la corresponent entitat urbanística col·laboradora. 
2. Si no s'ha constituït cap de les entitats a què es refereix l'apartat 1 d'aquest article, seran obligats al pagament del preu públic aquí contemplat els propietaris de les finques de la urbanització.
3. En el cas d'edificacions i instal·lacions aïllades, l'obligat al pagament del preu públic aquí previst serà el respectiu propietari.

Article 4t.- Responsables
Els propietaris de les finques de la urbanització responen solidàriament del pagament del preu públic aquí regulat, en el supòsit en què no s'hagi constituït cap de les entitats a que es refereix l'apartat 1 de l'article 3 d'aquesta ordenança. 
Article 5e.- Quantia

1. La quantia del preu públic regulat en aquesta Ordenança consistirà en una quantia fixa per cada finca de la urbanització o nucli de població, que es determinarà en funció de cadascun dels serveis prestats.
2. A aquest efecte s'aplicaran les tarifes següents:

2.1. Manteniment de la franja exterior de protecció al voltant de les urbanitzacions, nuclis de població, edificacions i instal·lacions situats en terrenys forestals:
	Per cada finca de la urbanització X
	.... € (IVA exclòs)

	Per cada finca de la urbanització Y
	.... € (IVA exclòs)

	....
	.... € (IVA exclòs)


2.2. Manteniment per a la prevenció d'incendis forestals a les parcel·les:
El preu de cada finca de la urbanització o nucli de població serà el resultat de multiplicar la superfície de la parcel·la interior en hectàrees per l'import del cost general del servei de manteniment per hectàrea: 
	Per cada hectàrea 
	1.069,89 € (IVA exclòs)


2.3. Manteniment per a la prevenció d'incendis forestals a les zones verdes:
	Per cada finca de la urbanització X
	... € (IVA exclòs)

	Per cada finca de la urbanització Y
	.... € (IVA exclòs)

	.....
	.... € (IVA exclòs)


3. Als efectes de l'aplicació de les anteriors tarifes, s'entendrà per finca de la urbanització o nucli de població, cadascuna de les finques que figuren individualitzades al cadastre immobiliari a fi de tributació de l'impost sobre béns immobles. 

4. A les tarifes previstes a l'anterior apartat segon d'aquest article se li haurà d'afegir l'IVA, al tipus vigent en cada moment.

Article 6e.- Naixement de l'obligació de pagament
1. L’obligació de pagament d'aquest preu públic neix en el moment d'inici de la prestació del servei sol·licitat, si bé es pot exigir el dipòsit previ de l'import total o parcial. 
2. Pels exercicis següents als de la sol·licitud, l'obligació de pagament naixerà l'1 de gener de cada any.

3. Als efectes del previst en aquest article s'entendrà que l'obligat al pagament del preu públic s'acull al servei de manteniment d'una franja exterior de protecció al voltant de les urbanitzacions, nuclis de població, edificacions i instal·lacions situades en terrenys forestals de manteniment de les parcel·les i zones verdes lliures de vegetació seca i massa arbòria aclarida en els mateixes urbanitzacions, establert per l'Ajuntament, sempre i quan no hagi acreditat abans del 31 de gener de cada exercici, en la forma prevista en el corresponent reglament del servei, el compliment de les obligacions que l'imposa l'article 3.1 de la Llei 5/2003.

4. Cas que no es porti a terme l'esmentada acreditació en el termini indicat, l'Ajuntament considerarà que el subjecte obligat s'acull al servei que té establert la Corporació i, per tant, aquest tindrà aquest la condició d'obligat al pagament del preu públic aquí regulat. 
Article 7e.- Cobrament de les contraprestacions

1. El preu públic s'exigirà en règim de liquidació. Els obligats al pagament que per primer cop sol·licitin la prestació del servei vindran obligats al pagament de la quota corresponent en els terminis indicats per l'Ajuntament. 
2. Pels exercicis següents, en tant no hagin comunicat la seva voluntat de no recepció del servei, el preu públic serà liquidat per l'Ajuntament mitjançant padró i el cobrament de les quotes s'efectuarà en el període que aquest determini.

3. Els subjectes obligats que figurin a 31 de desembre de cada exercici com obligats al pagament del preu públic aquí regulat i no acreditin abans del 31 de gener el compliment de les obligacions que l´imposa l'article 3.1 de la Llei 5/2003, romandran integrats al padró que per a la gestió del preu públic establert en la present Ordenança aprovi l'Ajuntament. 

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ........ i que ha quedat definitivament aprovada en data ........, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
